Lietuvos himnas

„Tautiška giesmė“ – Lietuvos valstybės himnas. Žodžiai ir muzika Vinco Kudirkos (1858–1899).

 Istorija 

Kudirkai pradėjus rašyti Tautišką giesmę 1897 m. pabaigoje, trečiosios strofos pirmuosiuose sakiniuose buvo paminėtas Dievas: „Tegul Dievas Lietuvoj / Tamsumas prašalina“. Tačiau, spaudžiamas ateistinių kolegų iš „Varpo“, jie jį įtikino tai iškeisti į saulę ir ta eilutė tapo „Tegul saulė Lietuvoj / Tamsumas prašalina“.

Trečiosios strofos antroje dalyje sakoma: „Ir šviesa, ir tiesa / Mūsų žingsnius telydi“. Kudirka, dvejus metus praleidęs Seinų kunigų seminarijoje, mintinai žinojo tradicinių lotyniškų Mišių tekstus, kurie prasideda 43 psalme (lot. Iudica me Deus), kurios trečiojoje strofoje sakoma: „Siųsk savo šviesą ir savo tiesą, teveda jos mane“.https://www.propatria.lt/2022/02/kataliku-tradicija-dievas-tautiskoj.html Tokiu būdu Kudirka perfrazavo dalį Biblijos bei katalikiškų Mišių į Lietuvos himną.

Vincas Kudirka šį kūrinį parašė ir paskelbė literatūros, politikos ir mokslo dvimėnesiniame laikraštyje „Varpas“ 1898 m. lapkričio–gruodžio mėn. Nr. 6. Viešai „Tautiška giesmė“ pirmą kartą sugiedota 1899 m. lapkričio 13 d. Sankt Peterburge per koncertą, skirtą rinkti lėšas lietuviams studentams paremti.Lietuvos valstybės himno istorija. Lrs.lt (tikrinta 2025-11-13).

miniatiūra

Nuo tada „Tautiška giesmė“ buvo giedama lietuviškuose vakarėliuose, pirmą kartą oficialiai sugiedotas Miko Petrausko vadovaujamo choro 1905 m. birželio 6 d. Didžiojo Vilniaus seimo išvakarių koncerte Vilniuje, nuo 1917 m. giedota viešose politinėse demonstracijose, susirinkimuose ir suvažiavimuose. 1917–1918 m. kūrinio žodžius ir muziką buvo siūlyta pakeisti, tačiau 1919 m. „Tautiška giesmė“ patvirtinta Lietuvos himnu.

1940 m., po sovietinės okupacijos, himnas buvo uždraustas, vietoje jo buvo atliekamas „Internacionalas“, tačiau 1944 m. „Tautiška giesmė“ buvo atkurta kaip Lietuvos SSR himnas. 1950 m. sukūrus naująjį LSSR himną, už „Tautiškos giesmės“ atlikimą buvo persekiojama ir baudžiama. Nepaisant to, himnas buvo giedamas nedideliuose susibūrimuose, viešai skambėjo 1956 m. Vėlinių įvykių metu Kaune, apie 1977 m. per Jonines Kernavėje, 1987 m. mitinge prie Adomo Mickevičiaus paminklo. 1988 m. prieš atkuriant Lietuvos nepriklausomybę, himnu vėl tapo „Tautiška giesmė“.

 Naudojimas 
Lietuvos valstybės himnas privalo būti giedamas arba grojamas: Lietuvos Respublikos Valstybės himno įstatymasLietuvos himnas. Lietuvos nacionalinis muziejus, Paramos ir labdaros fondas Vinco Kudirkos vardui įamžinti, Vinco Kudirkos fondas [sudarė Gintautas Česnys, Birutė Kulnytė, Romas Treideris]. – V., Lietuvos nacionalinis muziejus, 2005

 Pradedant ir baigiant Lietuvos Respublikos Seimo sesijas;
 Pradedant arba baigiant iškilmingus Lietuvos Respublikos Seimo posėdžius;
 Pradedant arba baigiant iškilmingus susirinkimus ir posėdžius, skirtus Lietuvos Respublikos švenčių ir atmintinoms dienoms;
 Sutinkant ir palydint oficialiai apsilankančius Lietuvos Respublikoje užsienio valstybių ir vyriausybių vadovus – po užsienio valstybės himno;
 Užsienio valstybėse, kai atstovaujama Lietuvos Respublikai – pagal diplomatinį protokolą;
 Nacionalinės televizijos laidose – programos pradžioje – valstybės šventės ir kitomis dienomis, jeigu pagal Lietuvos Respublikos Vyriausybės nutarimą iškeliama Lietuvos valstybės vėliava; nacionalinio radijo laidose – kasdien pradedant ir baigiant pirmąją programą;
 Iškeliant Lietuvos valstybės vėliavą valstybinių valdžios ir valdymo institucijų, įmonių, įstaigų ir organizacijų viešųjų renginių proga.

Vykstant vidaus bei tarptautinėms sporto varžyboms, Lietuvos valstybės himnas giedamas arba grojamas, jeigu iškeliama Lietuvos valstybės vėliava.

Lietuvos valstybės himnas negali būti naudojamas kaip taikomoji muzika – fonui, reklamai, pramoginiuose montažuose ir analogiškiems tikslams. Viešas pasityčiojimas iš Lietuvos valstybės himno baudžiamas įstatymų nustatyta tvarka.

 Tekstas 
 Lietuva, Tėvyne mūsų
 Tu didvyrių žeme,
 Iš praeities Tavo sūnūs
 Te stiprybę semia.

 Tegul Tavo vaikai eina
 Vien takais dorybės
 Tegul dirba Tavo naudai
 Ir žmonių gėrybei.

 Tegul saulė Lietuvoj
 Tamsumas prašalina,
 Ir šviesa, ir tiesa
 Mūs žingsnius telydi.

 Tegul meilė Lietuvos
 Dega mūsų širdyse,
 Vardan tos Lietuvos
 Vienybė težydi!

 Pastaba: 1898 m. variante buvo:
 Tegul dirba ant naudos tau
 Ir žmonių gėrybės.

 Galerija 

 Šaltiniai 

 Literatūra 
 Lietuvos himnas / Lietuvos nacionalinis muziejus, Paramos ir labdaros fondas Vinco Kudirkos vardui įamžinti, Vinco Kudirkos fondas (sud. Gintautas Česnys, Birutė Kulnytė, Romas Treideris). – Vilnius: Lietuvos nacionalinis muziejus, 2005. – 89 p.: iliustr. – ISBN 9955-415-23-1
 Lietuvos himnas (natos, muzika Vinco Kudirkos), orkestravo Vladas Jakubėnas 1965 m. Čikagos lietuvių operos užsakymu (sud. Irena Skomskienė). – Vilnius: Kompozitoriaus Vlado Jakubėno draugija, 2009. – 6 p. – ISMN 979-0-706220-03-1
 Lietuvos himno gimtinė: albumas apie Kudirkos Naumiestį (sud. Romas Treideris). – Vilnius: R. Treideris, 2011. – 98 p.: iliustr. – ISBN 978-609-408-169-9

 Nuorodos 
 Tautiškos giesmės žodžiai
 Tautiškos giesmės gaidos
 Tautiška giesmė 
 Lietuvos Respublikos Himnas 
 Tautiškos giesmės instrumentinis atlikimas MP3 formatu (atlieka JAV Karinis orkestras)
 Prezidentas V. Adamkus kviečia giedoti Tautišką giesmę Valstybės dienos išvakarėse (video)
 Zigmas Tamakauskas. Kas yra tas himnas? Lietuvos himno kelias, 2008-05-14 

Kategorija:Valstybiniai himnai
Kategorija:Lietuvos atributika